text: बीती रात से लगातार हो रही बारिश के कारण पूर्वी एवं पश्चिमी एक्सप्रेस राजमार्ग, सायन-पनवेल राजमार्ग और एलबीएस मार्ग सहित सभी प्रमुख मार्गों पर यातायात प्रभावित रहा। सभी तीनों रेलवे लाइन पश्चिम, मध्य एवं हार्बर- पर ट्रेनें देरी से चलीं जिससे उपनगरीय सेवाएं बाधित हुई। निकाय अधिकारियों ने बताया कि अंधेरी एवं बांद्रा में रेल पटरी पर जलभराव हुआ जिससे लोकल ट्रेन सेवा ठप्प हो गई।